**Ministru kabineta noteikumu projekta „ Kārtība, kādā Ziemeļatlantijas līguma organizācijas un Eiropas Savienības dalībvalstu bruņoto spēku nodarbinātībā esošajām civilpersonām, kā arī šo civilpersonu un Ziemeļatlantijas līguma organizācijas un Eiropas Savienības dalībvalstu bruņoto spēku militārpersonu apgādājamiem un citām ar bruņotajiem spēkiem saistītām personām izsniedz apliecinājumu par tiesībām uzturēties Latvijas Republikā”**

**sākotnējās ietekmes novērtējuma ziņojums (anotācija)**

|  |  |  |  |  |
| --- | --- | --- | --- | --- |
| **I. Tiesību akta projekta izstrādes nepieciešamība** | | | | |
| 1. | Pamatojums | | Imigrācijas likuma 4. panta vienpadsmitā daļa. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Imigrācijas likuma 4. panta vienpadsmitās daļas pirmais teikums īpaši atrunā, ka tiesības bruņoto spēku civilpersonām[[1]](#footnote-1) ieceļot un uzturēties Latvijā izriet no Latvijai saistošo starptautisko līgumu normām, kas ir attiecīgo uzturēšanas tiesību rašanas pamats. Imigrācijas likuma 4. panta vienpadsmitās daļas trešais teikums nosaka deleģējumu Ministru kabinetam izstrādāt noteikumus, kas nepieciešami Latvijai starptautisko līgumu normu realizācijai. Tādējādi bruņoto spēku civilpersonu tiesības uzturēties Latvijā tiešā veidā ir atkarīgas no Latvijai saistošajiem starptautiskajiem līgumiem. Attiecīgi bruņoto spēku civilpersonas Latvijas Republikā iebrauc un izbrauc neatkarīgi no tā, vai bruņoto spēku civilpersonai ir izsniegts Latvijas Republikas kompetentas institūcijas apliecinājums par tiesībām uzturēties Latvijas Republikā identifikācijas kartes formā, ja to paredz Latvijas Republikai saistošie starptautiskie līgumi un bruņoto spēku civilpersonas rīcībā ir minētajos starptautiskajos līgumos paredzētie, nosūtošās valsts izsniegtie, bruņoto spēku civilpersonas statusu apliecinošie dokumenti.  Pašlaik nacionālie normatīvie akti neparedz pienākumu Latvijas institūcijām apliecināt bruņoto spēku civilpersonu tiesību uzturēties Latvijā esamību.    Ministru kabineta noteikumu „ Kārtība, kādā Ziemeļatlantijas līguma organizācijas un Eiropas Savienības dalībvalstu bruņoto spēku nodarbinātībā esošajām civilpersonām, kā arī šo civilpersonu un Ziemeļatlantijas līguma organizācijas un Eiropas Savienības dalībvalstu bruņoto spēku militārpersonu apgādājamiem un citām ar bruņotajiem spēkiem saistītām personām izsniedz apliecinājumu par tiesībām uzturēties Latvijas Republikā” projekts (turpmāk – MK noteikumu projekts) saskaņā ar Imigrācijas likumā paredzēto deleģējumu izstrādā apliecinājuma par tiesībām uzturēties Latvijā izsniegšanas kārtību (kā arī apliecinājuma formu, saturu un nosaka atbildīgo institūciju) noteiktajām bruņoto spēku civilpersonu kategorijām, kurām, lai uzturētos Latvijā papildus derīgam ceļošanas dokumentam (pasei) ir nepieciešama, piemēram, derīga vīza (noteikto trešo valstu pilsoņiem) vai reģistrācija Pilsonības un migrācijas lietu pārvaldē (ES pilsoņiem, ja viņi vēlas uzturēties Latvijā ilgāk par trim mēnešiem, skaitot no pirmās ieceļošanas dienas, un ir spēkā Ministru kabineta 2011. gada 30. augusta noteikumos Nr. 675 “Kārtība, kādā Savienības pilsoņi un viņu ģimenes locekļi ieceļo un uzturas Latvijas Republika” 25., 26. un 27. punktā paredzētie nosacījumi).  Latvijas Republikas valdības un Amerikas Savienoto Valstu (turpmāk – ASV) valdības Līgums par sadarbību aizsardzības jomā, kas parakstīts 12.01.2017. (turpmāk – ASV līgums) paredz tiesības ASV bruņoto spēku civilās sastāvdaļas dalībniekiem, bruņoto spēku un civilās sastāvdaļas dalībnieku apgādājamiem un līgumdarbu izpildītājiem (*contractors* ***–*** MK noteikumu projekta izpratnē – ar bruņotajiem spēkiem saistītās personas) ieceļot Latvijā bez vīzas (t.i. atvieglotos ieceļošanas noteikumus), kā arī pienākumu Latvijas iestādēm izdarīt Latvijas normatīvajos aktos paredzētas atzīmes šo personu pasēs. Tāpat ASV līgums paredz, ka attiecībā uz minētajām personām nepiemēro noteikumus, kas reglamentē ārzemnieku reģistrāciju un kontroli.  ASV līgumā noteiktā regulējuma mērķis ir atvieglot minēto civilpersonu vairākkārtēju ieceļošanu Latvijā, kā arī uzturēšanos Latvijā dienesta/darba laikā. Aizsardzības ministrijas izsniegtā identifikācijas karte paredzēta kā apliecinājums tam, ka civilpersonai ir tiesības uzturēties Latvijā (piemēram, saistībā ar pienākumu vai pasūtījuma Latvijā pildīšanu ES vai NATO dalībvalstu bruņoto spēku labad). Identifikācijas karte kā apliecinājums par tiesībām uzturēties Latvijas Republikā ir derīga, ja ir atbilstošs ieraksts nacionālajā vīzu informācijas sistēmā šim mērķim izveidotajā sistēmas modulī.  Identifikācijas kartes derīguma termiņš nosakāms atkarībā no perioda, kurā attiecīgai personai ir bruņoto spēku civilpersonas statuss (piemēram, no laika, kurā ar bruņotajiem spēkiem saistītā persona pilda savus pienākumus Latvijas teritorijā). Identifikācijas kartes beigu termiņu nosaka, ievērojot līguma vai dienesta periodu un izbraukšanas formalitāšu pabeigšanai nepieciešamo laiku, atsevišķas situācijas esamību un to atbilstību starptautiskā līguma nosacījumiem – piemēram, ja ASV spēku dalībnieks mirst vai tiek pārvietots ārpus Latvijas teritorijas, šis personas apgādājamiem turpina piemērot apgādājamo statusu saskaņā ar ASV līgumu 90 dienas pēc nāves iestāšanas vai pārvietošanas.  MK noteikumu projekts nosaka, ka apliecinājums tiks izsniegts identifikācijas kartes formā atbilstoši standartam ID-1 jeb CR-80. Ņemot vērā vairākkārtīgi valdības līmenī uzsvērtu nepieciešamību nodrošināt ārējo normatīvo aktu grozījumu skaita samazināšanu (piemēram, Ministru kabineta 2014. gada 26. augusta sēdes protokola Nr. 45 45. §), ka arī to, ka nākotnē iespējams būs nepieciešams mainīt identifikācijas kartes dizainu, MK noteikumu projektā paredzēts, ka aizsardzības ministrs apstiprina identifikācijas kartes dizainu (piemēram, fonu, burtu šriftu un izvietojumu).  Ņemot vērā, ka uz ilglaicīgu dienestu Latvijā ierodas ne tikai ASV, bet arī citu NATO un ES dalībvalstu bruņotie spēki, regulējums par identifikācijas kartes izsniegšanu, kas atvieglo ieceļošanas procedūras, būtu attiecināms uz visiem NATO un ES dalībvalstu bruņoto spēku civilpersonām gadījumos, kad to paredz Latvijai saistošie starptautiskie līgumi.  Tiesības ieceļot Latvijas teritorijā bruņoto spēku civilpersonām nosaka Latvijai saistošie starptautiskie līgumi (t.sk. ASV līgums). Attiecīgi, lai veiksmīgi īstenotu Latvijai saistošajos starptautiskajos līgumos paredzētas bruņoto spēku civilpersonu tiesības ieceļot un uzturēties Latvijā, nepieciešams administratīvi vienkāršot šo personu ieceļošanas tiesību identifikācijas procedūru.  Tātad, īpašs ieceļošanas un uzturēšanās tiesību apliecinošs mehānisms paredzēts, lai nodrošinātu atvieglotus vairākkārtējus ieceļošanas un uzturēšanās nosacījumus NATO un ES dalībvalstu bruņoto spēku civilpersonām, kurām (saskaņā ar Latvijai saistošajiem starptautiskajiem līgumiem par sadarbību aizsardzības jomā) piemīt ASV līgumam līdzīgi ieceļošanas atvieglojumi, ievērojot ES normatīvajos aktos noteikto prasību trešo valstu pilsoņiem saņemt īstermiņa vīzas, lai ieceļotu Šengenas zonā[[2]](#footnote-2), kā arī ES tiesību aktos paredzētas dalībvalstu tiesības un Latvijas Republikas nacionālajā līmenī paredzētas reģistrācijas prasības[[3]](#footnote-3) ES pilsoņiem, kas vēlas uzturēties Latvijā ilgāk par trim mēnešiem.  Vairākkārtēja bruņoto spēku civilpersonu Latvijas Republikas robežas šķērsošana varētu būt saistīta, piemēram, ar došanos atvaļinājumā ārpus Latvijas teritorijas, kamēr faktiskā mītnes zemē starptautisko līgumu izpratnē paliek Latvija.  Īpaši svarīgi nodrošināt atvieglotu ieceļošanas un uzturēšanās tiesību apliecinošu mehānismu gadījumos, kad saskaņā ar Šengenas, ES vai nacionālo regulējumu bruņoto spēku civilpersonām būtu nepieciešama reģistrācija vai vīza, kad dienests Latvijā ir ilgstošs un personu uzturēšanās laiks Latvijā ir ilgāks par trim mēnešiem no ieceļošanas brīža. Šobrīd spēkā esošie Latvijas nacionālie normatīvie akti neparedz pienākumus un tiesības valsts iestādēm izsniegt apliecinājumu par NATO un ES dalībvalstu bruņoto spēku civilpersonu tiesībām uzturēties Latvijā, līdz ar to MK noteikumu projekta mērķis ir ieviest jaunu bruņoto spēku civilpersonu uzturēšanās Latvijā tiesību apliecinošu mehānismu. | |
| 3. | Projekta izstrādē iesaistītās institūcijas | | Aizsardzības ministrija, Iekšlietu ministrija, Nacionālie bruņotie spēki, Pilsonības un migrācijas lietu pārvalde, Valsts robežsardze. | |
| 4. | Cita informācija | | Lai nodrošinātu MK noteikumu projekta izpildi ir nepieciešams izstrādāt un ieviest nacionālajā vīzu informācijas sistēmā (turpmāk – NVIS) jaunu moduli “Informācijas reģistrs par bruņoto spēku civilpersonu tiesībām uzturēties Latvijas Republikā un izsniegtajiem identifikācijas kartēm” (turpmāk – Reģistrs). Identifikācijas karte nav derīga bez atbilstoša ieraksta Reģistrā. Identifikācijas karte nav derīga MK noteikumu projekta 13. punkta apakšpunktos noteiktajos gadījumos, piemēram, situācijās, kad ir izsniegta jauna identifikācijas karte ar precizētu derīguma termiņu. Attiecīgi, izsniedzot karti, jānodrošina, ka Reģistrā ir atbilstoši ieraksti.  Ir panākta konceptuāla vienošanās ar Pilsonības un migrācijas lietu pārvaldi par Reģistra ieviešanu un Aizsardzības ministrijas / Nacionālo bruņoto spēku norīkotā personāla piekļuves nodrošināšanu Reģistram.  Provizoriskās tirgus izpētes rezultātā secināts, ka Reģistra izstrādes un ieviešanas izmaksas varētu būt aptuveni 20 000 euro (bez PVN).  Ir plānots noslēgt Aizsardzības ministrijas, Pilsonības un migrācijas lietu pārvaldes un Reģistra izstrādātāja trīspusējo līgumu par Reģistra izstrādi un Aizsardzības ministrijas / Nacionālo bruņoto spēku piekļuvi Reģistram.  Identifikācijas kartes izgatavošanu un izsniegšanu nodrošinās Aizsardzības ministrijas norīkotais personāls, nekavējoties ievadot datus par kartes izsniegšanu NVIS. Aptuvenais nepieciešamo karšu skaits gadā varētu būt līdz 300 kartēm un faktiskās izmaksas Aizsardzības ministrijai karšu izgatavošanai varētu būt līdz 5 000 euro gadā. Izmaksas identifikācijas kartes izgatavošanai un izsniegšanai tiks nodrošināta budžeta programmas 97.00.00 “Nozaru vadība un politikas plānošana” ietvaros, neprasot papildus finansējumu no valsts budžeta.  Reģistra izstrāde, ieviešana un pēc nepieciešamības arī atjaunošana tiks realizēta, balstoties uz savstarpējo Aizsardzības ministrijas, Pilsonības un migrācijas lietu pārvaldes un Reģistra izstrādātāja vienošanās Aizsardzības ministrijas budžeta ietvaros, veicot maksājumu Reģistra izstrādātājam saskaņā ar noslēgto līgumu no budžeta programmas 22.12.00 “Nacionālo bruņoto spēku uzturēšana”, šim mērķim paredzot ne vairāk kā 25 000 euro.  NVIS un Reģistra uzturēšanai nepieciešamos līdzekļus nodrošina Pilsonības un migrācijas lietu pārvalde kā NVIS pārzinis saskaņā ar Valsts informācijas sistēmu likuma 7. pantu.  MK noteikumu projekts veicinās sabiedroto klātbūtnes nodrošināšanu Latvijā, kas savukārt stiprinās investīciju drošību, veicinās patēriņa pieaugumu un attiecīgi arī pozitīvi ietekmēs ekonomiku un veicinās iekšzemes kopprodukta pieaugumu. | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | |
| 1. | | Sabiedrības mērķgrupas, kuras tiesiskais regulējums ietekmē vai varētu ietekmēt | | Paredzētais normatīvais regulējums attieksies uz NATO un ES dalībvalstu bruņoto spēku civilpersonām.  MK noteikumu projekts nav attiecināms uz Latvijā akreditēto starptautisko organizāciju vai tās pārstāvniecību darbiniekiem un šādu darbinieku ģimenes locekļiem (pašlaik uz NATO spēku integrācijas vienības (NSIV) Latvijā un NATO stratēģiskās komunikācijas izcilības centra (STRATCOM) ārvalstu kontingentaapgādājamiem, kas ir civilpersonas, un ārvalstu civilpersonām, kuras nodarbina NFIU vai STRATCOM) saskaņā ar Personu apliecinošu dokumentu likuma 5. panta pirmās daļas 5. punktu. | |
| 2. | | Tiesiskā regulējuma ietekme uz tautsaimniecību un administratīvo slogu | | MK noteikumu projekts attiecas uz Aizsardzības ministriju, Pilsonības un migrācijas lietu pārvaldi un Valsts robežsardzi, paplašinot Aizsardzības ministrijas uzdevumu saistībā ar apliecinājuma par bruņoto spēku civilpersonu tiesībām uzturēties Latvijā (identifikācijas kartes) izsniegšanu un reģistrāciju.  Tiesiskais regulējums radīs administratīvo slogu, kas saistīts ar apliecinājuma bruņoto spēku civilpersonām izsniegšanu un reģistrāciju (t.sk. arī Reģistra izstrādi un uzturēšanu, apliecinājumu – identifikācijas kartes formā izsniegšanu). | |
| 3. | | Administratīvo izmaksu monetārs novērtējums | | Administratīvās izmaksas nepārsniegs Ministru kabineta 2009. gada 15. decembra instrukcijas Nr.19 “Tiesību akta projekta sākotnējās ietekmes izvērtēšanas kārtība”  25. punktā noteiktos limitus. | |
| 4. | | Cita informācija | | Nav | |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| MK noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| MK noteikumu projekts šo jomu neskar. |

|  |  |  |  |  |
| --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | |
| 1. | Saistības pret Eiropas Savienību | | Nav | |
| 2. | Citas starptautiskās saistības | | ASV līgums, kas stājas spēkā 2017. gada 5. aprīlī. | |
| 3. | Cita informācija | | Nav | |
| **1.tabula Tiesību akta projekta atbilstība ES tiesību aktiem** | | | | |
| MK noteikumu projekts šo jomu neskar. | | | | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | ASV līgums (parakstīts 2017. gada 12. janvārī, stājas spēkā 2017. gada 5. aprīlī) | | |
| A | | B | | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
| ASV līguma VII panta 2. punkta 3. teikums -  Latvijas iestādes izdara Latvijas normatīvajos aktos paredzētas atzīmes civilās sastāvdaļas dalībnieku, ASV līgumdarba izpildītāju un apgādājamo pasēs.  Lai nodrošinātu šādu saistību izpildi, nepieciešams izstrādāt normatīvo regulējumu attiecīgās pases atzīmes, kas apliecina attiecīgo personu tiesības uzturēties Latvijā, izdarīšanai. | | MK noteikumu projekts (pilnā apjomā). | | Starptautiskās saistības, kas minētas šīs tabulas A ailē, tiks izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | Nav | | |
| Cita informācija | | Nav | | |

|  |
| --- |
| **VI. Sabiedrības līdzdalība un komunikācijas aktivitātes** |
| MK noteikumu projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki, Pilsonības un migrācijas lietu pārvalde, Valsts robežsardze |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar projekta izpildi nav nepieciešams veidot jaunas, ne arī likvidēt vai reorganizēt esošas institūcijas.  Projekta izpilde neietekmēs institūcijām pieejamos cilvēkresursus. Nav plānots, ka būs liels bruņoto spēku civilpersonu skaits, attiecīgi nav paredzēts būtisks administratīvās slodzes pieaugums pārsvarā tehnisko papilduzdevumu veikšanai. |
| 3. | Cita informācija | Piekļuves Reģistram nodrošināšanai tiks noslēgtas vienošanās vai papildinātas esošās vienošanās starp institūcijām.  Iekšlietu ministrija saskaņā ar Eiropas Parlamenta un Padomes 2016. gada 9. marta regulas (ES) Nr. 2016/399 par Savienības Kodeksu par noteikumiem, kas reglamentē personu pārvietošanos pār robežām 39. panta 1. punkta a) apakšpunktu, saņemot šo noteikumu 11. punktā minēto apstiprinātas identifikācijas kartes paraugu, nekavējoties paziņo Eiropas Komisijai un Eiropas Savienības dalībvalstīm par apliecinājuma formu un saturu. |

Aizsardzības ministrs R.Bergmanis

Ņikitina 67335249

[Anzelika.Nikitina@mod.gov.lv](mailto:Anzelika.Nikitina@mod.gov.lv)

1. Ziemeļatlantijas līguma organizācijas (NATO) un Eiropas Savienības (ES) dalībvalstu bruņoto spēku nodarbinātībā esošās civilpersonas, kā arī šo civilpersonu un NATO un ES dalībvalstu bruņoto spēku militārpersonu apgādājamie un citas ar bruņotajiem spēkiem saistītās personas [↑](#footnote-ref-1)
2. **- Eiropas Parlamenta un Padomes 2016. gada 9. marta Regulas (ES) Nr. 2016/399 par Savienības Kodeksu par noteikumiem, kas reglamentē personu pārvietošanos pār robežām (Šengenas Robežu kodekss), 6.pants.**

   **- Padomes 2001. gada 15. marta Regula Nr. 539/2001/EK, ar ko izveido to trešo valstu sarakstu, kuru pilsoņiem, šķērsojot dalībvalstu ārējās robežas, ir jābūt vīzām, kā arī to trešo valstu sarakstu, uz kuru pilsoņiem šī prasība neattiecas, 1., 4. pants.**  [↑](#footnote-ref-2)
3. - **Eiropas Parlamenta un Padomes 2004. gada 29. aprīļa Direktīvas Nr. 2004/38/EK par Savienības pilsoņu un viņu ģimenes locekļu tiesībām brīvi pārvietoties un uzturēties dalībvalstu teritorijā, ar ko groza Regulu (EEK) Nr. 1612/68 un atceļ Direktīvas 64/221/EEK, 68/360/EEK, 72/194/EEK, 73/148/EEK, 75/34/EEK, 75/35/EEK, 90/364/EEK, 90/365/EEK un 93/96/EEK,** 8. panta 1., 2. punkts;

   Imigrācijas likuma 2. prim panta otrā daļa;

   Ministru kabineta 2011. gada 30. augusta noteikumu Nr. 675 “Kārtība, kādā Savienības pilsoņi un viņu ģimenes locekļi ieceļo un uzturas Latvijas Republikā” 7., 25. punkts. [↑](#footnote-ref-3)